Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: 1. Az Alkotmánybíróság a 27/1998. (VI. 16.) AB határozatában az országgyûlési képviselõk mandátumának jellegével kapcsolatban kifejtette:
Paragraph Index: 729

(1) bekezdésének a képviselõi jogegyenlõségre vonatkozó rendelkezését. Az Alkotmánybíróság ez okból vizsgálta, hogy a képviselõi alap kik által és milyen célokra használható fel. Az Ör. 1. § (1) bekezdése szerint a rendelet hatálya az egyéni választókerületben megválasztott települési képviselõkre terjed ki. Az Ör. 3. § (1) bekezdése alapján: „A képviselõi alap célja, hogy a város vagy az egyes választókerületek egészét, illetve jelentõs részét érintõ közcél megvalósulhasson, az érintett polgárok részére közérzetjavító szolgáltatást eredményezõ beruházások, rendezvények támogatása lehetõvé váljon.” Az Ör. 4. §-a pedig kimondja, hogy „A képviselõi alap politikai rendezvények, szervezetek támogatására, személyes célokra nem használható fel.” A képviselõi alap az önkormányzat területén belül, közcélokra használható fel, nem kötõdik az egyéni választókerületekhez. Az Alkotmánybíróság megállapította, hogy a képviselõi alap feletti rendelkezés joga — az alap célját, felhasználási területeit figyelembe véve — a jelen ügyben a települési képviselõ képviseleti feladatának ellátásához szükséges jog. Ennek következtében a települési képviselõk között — megválasztásuk módjára tekintettel — nem tehetõ olyan különbség, hogy az egyéni választókerületben meg- 2002/156. szám választott képviselõket megilleti e jog, míg a listán megválasztott képviselõket nem. Ez a különbségtétel ugyanis ellentétes mind az Alkotmány 70/A. § (1) bekezdésével, mind az Ötv. 19. § (1) bekezdésének harmadik mondatával. Mivel az önkormányzati rendelet magasabb szintû jogszabállyal nem lehet ellentétes, ezért az Ötv. sérelme egyben megalapozza az Alkotmány 44/A. § (2) bekezdésének a sérelmét is. Az Alkotmánybíróság mindezek alapján megállapította, hogy az Ör. 1. § (1) bekezdésének „egyéni választókerületeiben megválasztott” szövegrésze ellentétes mind az Alkotmány 44/A. § (2) bekezdésében, mind a 70/A. § (1) bekezdésében foglalt követelményekkel, ezért azt — a határozat közzétételének napjával — megsemmisítette. A jelen határozat ben való közzététele az Abtv. 41. §-án alapul. Dr. Németh János s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró elõadó alkotmánybíró Dr. Czúcz Ottó s. k., Dr. Erdei Árpád s. k., alkotmánybíró alkotmánybíró Dr. Harmathy Attila s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kukorelli István s. k., alkotmánybíró alkotmánybíró Dr. Tersztyánszkyné Dr. Strausz János s. k., dr. Vasadi Éva s. k., alkotmánybíró alkotmánybíró Alkotmánybírósági ügyszám: 476/B/2001. Az Alkotmánybíróság 68/2002. (XII. 17.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeletek alkotmányellenességének utólagos vizsgálatára irányuló indítvány tárgyában meghozta az alábbi határozatot:

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes